CELEX: 62016TA0561
Language: sk
Date: 2018-01-25 00:00:00
Title: Vec T-561/16: Rozsudok Všeobecného súdu z 25. januára 2018 – Galocha/Spoločný podnik Fusion for Energy („Verejná služba — Zmluvní zamestnanci — Výberové konanie spoločného podniku Fusion for Energy — Zoznamy úspešných uchádzačov — Vada výberového konania — Následné akty určené tretím osobám — Záujem tretích osôb — Záujem služby“)

12.3.2018   
            
            
               SK
            
            
               Úradný vestník Európskej únie
            
            
               C 94/20
            
         Rozsudok Všeobecného súdu z 25. januára 2018 – Galocha/Spoločný podnik Fusion for Energy
   (Vec T-561/16) (1)
   
   ((„Verejná služba - Zmluvní zamestnanci - Výberové konanie spoločného podniku Fusion for Energy - Zoznamy úspešných uchádzačov - Vada výberového konania - Následné akty určené tretím osobám - Záujem tretích osôb - Záujem služby“))
   (2018/C 094/26)
   Jazyk konania: španielčina
   
      Účastníci konania
   
   
      Žalobca: Yosu Galocha (Madrid, Španielsko) (v zastúpení: A. Asmaryan Degtyareva a R-B. Dan, avocats)
   
      Žalovaný: Európsky spoločný podnik pre ITER a rozvoj energie jadrovej syntézy (v zastúpení: R. Hanak, G. Poszler a S. Bernal Blanco, splnomocnení zástupcovia, za právnej pomoci D. Waelbroeck a A. Duron, avocats)
   
      Predmet veci
   
   Návrh založený na článku 270 ZFEÚ predovšetkým na zrušenie rozhodnutia výberovej komisie oznámeného emailom vedúceho oddelenia ľudských zdrojov Európskeho spoločného podniku pre ITER a rozvoj energie jadrovej syntézy zo 4. júna 2015 o nezapísaní mena žalobcu na zoznamy úspešných uchádzačov výberového konania F4E/CA/ST/FGIV/2015/001, na vyhlásenie uvedených zoznamov úspešných uchádzačov za neplatné a na zrušenie rozhodnutí zamestnať úspešných uchádzačov nachádzajúcich sa na týchto zoznamoch
   
      Výrok rozsudku
   
   
               1.
            
            
               Rozhodnutie výberovej komisie oznámené emailom vedúceho oddelenia ľudských zdrojov Európskeho spoločného podniku pre ITER a rozvoj energie jadrovej syntézy zo 4. júna 2015 o nezapísaní mena žalobcu na zoznamy úspešných uchádzačov výberového konania F4E/CA/ST/FGIV/2015/001 sa zrušuje.
            
         
               2.
            
            
               Zoznamy úspešných uchádzačov výberového konania F4E/CA/ST/FGIV/2015/001 sa vyhlasujú za neplatné.
            
         
               3.
            
            
               Rozhodnutia Európskeho spoločného podniku pre ITER a rozvoj energie jadrovej syntézy zamestnať úspešných uchádzačov nachádzajúcich sa na zoznamoch úspešných uchádzačov výberového konania F4E/CA/ST/FGIV/2015/001 sa zrušujú.
            
         
               4.
            
            
               V zostávajúcej časti sa žaloba zamieta.
            
         
               5.
            
            
               Európsky spoločný podnik pre ITER a rozvoj energie jadrovej syntézy je povinný nahradiť trovy konania, vrátane trov konania, ktoré vznikli účastníkom konania v rámci konania o nariadení predbežného opatrenia.
            
         
      (1)  Ú. v. EÚ C 328, 5.10.2015 (vec pôvodne zapísaná na Súde pre verejnú službu Európskej únie pod číslom F-117/15 a prenesená na Všeobecný súd Európskej únie 1.9.2016).